PROFEETALLISESSA VAAKAKUPISSA
Jakso 21 - Vastusta Sodoman mielettömyyttä
Ihanaa saada taas kerran tavata teitä kaikkia tässä TV-ohjelmassa.
Kuten aina tahdon tietenkin aloittaa Raamatun sanalla.
Jumalan ikuisella sanalla, elämämme ohjenuoralla ja profeetallisella -
tervehdyksellä maallemme sekä kaikille muillekin maille.
Tahdon lukea 1. Mooseksen kirjan luvusta 18 muutamia jakeita.
1 Moos.18:20-21: -
"Niin Herra sanoi: 'Valitushuuto Sodo- man ja Gomorran tähden on suuri, -
ja heidän syntinsä ovat ylen raskaat.
Sentähden minä menen alas katsomaan, -
ovatko he todella tehneet kaiken sen, josta huuto on minun eteeni tullut, -
vai eivätkö; minä tahdon sen tietää.'"
Rakas isänmaamme on dramaattisen hyökkäyksen uhrina.
Vaikuttaa siltä, kuin vihollisen kaikki enkelit, -
saatanan kaikki enkelit helvetistä -
ovat onnistuneet vääristelemään ihmisten järjen.
Kaikki kunnialliset käsitykset on heitetty ylösalaisin -
pyörremyrskyn noidantanssissa.
Mustasta on tullut valkeaa, oikeasta väärää ja happamasta makeaa.
Esim. Ruotsin Setan puolestapuhuja -
puhuu demokratiasta -
ja oikeudesta harjoittaa tuhoa tuottavaa toimintaansa.
Hän väittää sen olevan demokraattinen oikeus.
Ruotsin poliitikot heikkojen johtajien tukemina -
tuhoavat maata yhä enenevässä määrin.
Kansa tahdotaan sitoa orjuuteen -
Sodoman noidantanssissa. Sitä kaikkea kutsutaan vapaudeksi.
Mutta itse asiassa kahleet odottavat.
Seurakunta vaikenee, -
jottei sitä pidettäisi moraalinvartijana.
Vain seurakunnalla olisi ollut voima -
olla maalle valona, suolana ja siunauksena.
Mutta sitä on vaiennettu yhä enemmän ja enemmän.
Siksi tarvitsemme nyt elävän Jumalan antamaa pyhää rohkeutta -
voidaksemme torjua Sodoman saastan julkeaa etenemistä.
Seurakunnan tulisi olla vuorella oleva kaupunki.
Elämme pelkojen aikaa.
Pelkäämme kauheasti sanoa, että jokin on oikeaa ja jokin on väärää.
Kenenkään ei saisi sanoa toiselle, mikä on oikein ja mikä väärin.
Matkallani pari vuotta sitten itäiseen naapurimaahamme Suomeen -
kävin Närpiön kaupungissa.
Eräänä päivänä olin kävelyllä poikani kanssa -
tuossa mukavassa kaupungissa.
Yhtäkkiä kuulimme ulvontaa.
Luulin, että siellä oli metsästyskoiria ulvomassa.
Kerroimme siitä ystäville, joitten luona asuimme.
He sanoivat, etteivät ne olleet koiria.
Kuulitte suden ulvontaa.
Tuntui kauhealta tietää, -
että olin ollut niin lähellä sutta pienen poikani kanssa.
Monessa suhteessa maassamme vallitsee sama tilanne.
On eräs, joka ulvoo verenhimossaan, -
se, jota kutsutaan saatanaksi.
Hän on ihmisten tuhooja ja viettelijä.
Sano, miksi vaikenisimme, kun näemme, -
että koko maa on menossa kohti tuhoa? Minulle sanotaan: -
"Älä puhu siitä! Älä tuo esiin tuollaisia ajatuksia!
Puhu mieluummin ihanista ja ihmeellisistä asioista."
Teen sitäkin, mutta kutsumukseni on sanoa Ruotsille: -
"On vaaroja, jotka vaanivat sinua, maa!"
Ilman suolaa Ruotsi mätänee.
Ilman Pyhän Hengen valoa maa joutuu täydelliseen pimeyteen -
eikä kukaan voi nähdä, mitä tulevaisuus tuo tullessaan.
Monet niistä radikaaleista voimista, -
jotka 60-luvulla poistivat kaikki rajoitukset, -
ovat tänään yhteiskunnan johtoasemissa.
Siellä he jatkavat aatteittensa ajamista -
siveettömän elintavan ja järjettömän menon puolesta.
Nostetaan esiin opinkappaleita estottomista kokemuksista, -
elämän tarkoituksesta. Kaikessa on kyse vain nautinnosta.
Tässä nautintojen ideologiassa ja sen kuoleman tanssissa -
oli myös Rooman valtakunta mukana 1500 vuotta sitten.
Kansa pyysi leipää ja sirkushuveja, -
niin he olisivat tyytyväisiä.
Samalla tavoin muka luullaan, että leipä ja sirkushuvit -
voivat täyttää nälkäisen kansan.
Sielussani palaa kaipuu.
Tarvitsemme väkevän, selvän ja palavan sanoman.
Tarvitsemme Ruotsissa profeettoja, -
jotka ovat Jumalan pyhän ja puhtaan valon häikäisemiä.
Meidän täytyy antaa herätystuulen -
puhaltaa Ruotsin maan yli.
Niin, yli koko Skandinavian.
Tahdon väittää, että pieni ryhmä -
kovaäänisiä, mutta taitavia ihmisiä -
ovat vaikutuksensa ja toimintansa kautta -
tehneet ihmisjoukkoja täysin juurettomiksi.
He ovat vailla minkäänlaista vastuuntuntoa.
He ovat poistaneet ydinperheen.
Vapautta koskevine tunnuslauseineen -
he ovat ajaneet enemmistön ihmisistä hengelliseen tyhjiöön.
Siksi ihmiset itkevät.
Siksi kokonaiset perheet kärsivät.
Alue alueelta vastuuntuntoisen elämän perustukset -
on revitty alas, kaadettu maahan, tuhottu ja turmeltu.
Ja kun kristinuskon vaikutus on karsittu pois, -
jäljelle jää arvoton ja sietämätön yhteiskunta elettäväksi.
Raamattu esittää asian todella läheisellä tavalla.
Jer. 6:16: "Astukaa teille ja katsokaa ja kysykää muinaisia polkuja, -
kysykää, mikä on hyvä tie, ja vaeltakaa sitä, -
niin te löydätte levon sieluillenne'.
Mutta he vastasivat: 'Emme vaella.' "
Jokainen kansa -
joka on repinyt perustukset alas, -
on ennemmin tai myöhemmin vedetty alas syvään haisevaan rapakkoon.
Mitä syvimmällä vakavuudella tahdon sanoa tänään: -
"Milloin saamme vihdoinkin nähdä todellisen kääntymyksen?"
Jer. 6:16: "Astukaa teille ja katsokaa ja kysykää muinaisia polkuja, -
kysykää, mikä on hyvä tie ja vaeltakaa sitä."
Tässä olemme kapinoineet, julistajatkin ovat kapinoineet -
ja sanoneet, ettei sillä ole väliä, emme tahdo olla niin täydellisiä.
Mutta Jumala on kutsunut meidät puhtaaseen elämään -
ja vaeltamaan jumalallisesti. Siksi meidän tulee kääntyä.
Tarvitsemme kääntymyksen seurakunnissamme.
Tarvitsemme kääntymyksen omassa elämässämme.
Meidän on sanottava profeetan tavoin: -
"Voi minua! Minä hukun, sillä minulla on saastaiset huulet, -
ja minä asun kansan keskellä, jolla on saastaiset huulet." (Jes. 6:5)
Yksin Jeesus Kristus on todellinen toivomme.
Ruotsin ja Skandinavian valoisa tulevaisuus -
on vain Jeesuksessa, -
hänessä, joka kuoli syntiemme tähden.
Kun herätys- ja erämaasaarnaaja Johannes Kastaja -
näkee Jeesuksen tulevan, -
hän sanoo profeetallisella selkeydellä ja tarkkuudella: -
"Katso, Jumalan Karitsa, joka ottaa pois maailman synnin!" (Joh. 1:29)
Yksin Jeesus voi nostaa alaspainetut ihmiset -
uuteen arvokkaaseen elämään.
Kahden tuhannen vuoden ajan -
hän on päästänyt sidottuja vapaiksi kahleistaan.
Yksin Jeesus voi antaa alkoholis- tille uuden ja arvokkaan elämän.
Sille, joka nukkuu rapuissa tai sillan alla -
tai puiston penkillä kuluneissa vaatteissaan -
elämä ja terveys tuhottuna alkoholin ja huumeitten vuoksi.
Yhteiskunta on luopunut toivosta.
Yhteiskunta on tarjoamassa kaupaksi kurjuutta monille ihmisille, -
varsinkin alkoholia.
Yksin Jeesus voi vapauttaa narkomaanit.
Neulojen ja ruiskujen sijaan voit kohdata sen voiman, -
joka voi antaa elämälle todellisen sisällön ja tarkoituksen.
Siksi meidän Jumalan kansana täytyy -
nostaa esiin se Jeesus, joka on voittanut -
Sodoma- ja Gomorra-elämän hirvittävän elämäntavan.
Yksin Jeesus voi vapauttaa narkomaanin -
ruiskeesta ja alkoholistin pullosta.
Näemme tänään, kuinka vallanpitäjien parhaimmisto -
antaa periksi painostusryhmille, joilla on sama päämäärä -
kuin pimeyden ruhtinaalla.
He ryhtyvät toimenpiteisiin, jotka muuttavat -
aidon, inhimillisen ja arvokkaan yhteiselämän perusteet.
On suuri vaara, että sama tuomio, joka tuli Sodomalle ja Gomorralle -
tulee myös kohtaamaan Ruotsia.
Kuinka monta vuotta tämä onkaan saanut jatkua, -
ilman että me kristityt olemme korottaneet ääntämme?
On todella murheellista nähdä, että -
kaikilla mahdollisilla alueilla luonnottomat asiat tehdään normiksi.
On surullista ajatella, -
kuinka lapsella, jolla oli isä ja äiti, -
yhtäkkiä onkin kaksi äitiä tai kaksi isää.
Sitä arvostetaan -
ja tuodaan esille yhtä normaalina kuin ydinperhe.
Ei, ystäväni! Tämä ei ole normaalia elämää.
Jo nyt alamme kuulemaan nuorten kysymyksiä: -
"Miksi elän tässä mudassa?"
Koko maassa itsemurhien luku -
100 000 asukasta kohti -
on erittäin korkea eli 20.
Örebron läänissä luku on hieman korkeampi.
100 000:sta ihmisestä 22 ottaa itseltään hengen.
Västmanland on tilaston huipussa: -
31 itsemurhaa 100 000 asukasta kohden.
Näin ei saa jatkua.
20:n, 22:n, ja vielä pahempaa, 31:n ihmisen 100 000:sta -
ei tarvitsisi lopettaa elämäänsä siksi, -
että sillä ei ole mitään tarkoitusta.
Väkivalta ja ihmisten surmaaminen ampumalla -
jatkuu kaikkialla maassamme.
Vuoden 2016 aikana poliisille ilmoitettiin Malmössä11 murhaa.
Lisäksi yksi henkilö ilmoitettiin kadonneeksi.
Poliisi epäilee, että hänetkin on murhattu.
Vuoden 2017 aikana väkivallan aalto on jatkunut -
kymmenillä ampumistapauksilla, jotka ovat niittäneet monia kuolon uhreja.
Malmön kaupunki pistää esiin kammottavalla tavalla.
21-vuotias mies oli ammuttu kuoliaaksi Dosentgatanilla.
16-vuotias ammuttiin kuoliaaksi bussipysäkillä Rosengårdissa.
23-vuotias mies ammuttu kuoliaaksi Möllevångin torilla.
Ja voisin jatkaa näiden surullisten kohtaloitten luetteloa.
Tämän takana ovat -
toisilleen kostavat liigat.
Mutta ihmiset mitä kauheimmissa liigoissa -
ovat ihmisiä, joilla on kuolematon sielu.
Ihmisiä, jotka joutuvat kadotukseen.
Ihmisiä, jotka kuolevat kadotettuna
Olen vakuuttunut siitä, että heidän henkensä -
olisi voitu säästää, jos olisimme olleet aktiivisempia -
kertomaan heille rakkauden, anteeksiannon -
ja eheyttämisen sanoman. Sen sanoman, joka sanoo -
"Sentähden, kaikki, mitä te tahdotte ihmisten teille tekevän, -
tehkää myös te samoin heille." (Matt.7:12)
Vain sanoma sovituksesta, ristillä levitetyistä käsistä, -
voi muuttaa maailmamme!
Muserra Sodoman mielettömyys.
Nouse vastustamaan, protestoi kaikkea sitä saastaa vastaan, -
joka vyöryy sisään -
aivan kuin auto, joka ajaa jalankulkijajoukon ohi -
tahallaan kuraisimman lätäkön kautta -
sotkeakseen ja liatakseen heidät.
Juuri näin toimii epäuskon voima. Näin toimii jumalankieltämisen voima.
Näin toimivat kristinuskolle vihamieliset voimat.
Roiskuttavat kuraa ihmisten päälle, likaavat ihmisiä -
kaikella voimallaan.
Ymmärrätkö? Ymmärrätkö todellakin, miksi sanon, että -
meidän on murrettava Sodoman vaikutus.
Kun Jeesus puhuu tästä, sanoo hän esim. Kapernaumille Matt.11:23:ssa: -
"Hamaan tuonelaan on sinun astuttava alas.
Sillä jos ne voimalliset teot, jotka ovat tapahtuneet sinussa, -
olisivat tapahtuneet Sodomassa, niin se seisoisi vielä tänäkin päivänä."
Olemme saaneet Ruotsissa nähdä ja kokea niin paljon -
Jumalan hyvyyttä, että meidän olisi pitänyt kääntyä.
Kuitenkin Jumala istuu valtaistuimellaan -
katsoo alas maahan, kuuntelee toivottomien nuorten huutoa: -
"En tahdo enää elää."
Hän kuuntelee alkoholistin huudon: -
"En tahtonut, että näin kävisi."
Hän kuuntelee lasten hentoja ääniä: -
"Missä äiti on?"
Tai: "Missä isä on?"
Herra kuuntelee niitä, jotka toivottomina sanovat: -
"Kuka minä olen?"
On Jumala, joka valvoo kaikkea tätä.
Jospa tietäisit, miten paljon sydämessäni on kipua -
kaiken tämän hirveän jumalankielteisyyden tähden, -
mitä koemme tänään.
Tahdon vedota kaikkiin teihin kuulijoihin: -
"Etsikäämme Jumalaa kaikesta sydämestämme -
ja kaikesta sielustamme."
Nöyrtykäämme sanomaan: -
"Jumala, ilman sinua meillä ei ole pienintäkään toivoa -
selviytyä siitä, mitä maassamme tapahtuu."
Koen, että Taivaan Jumala tahtoo jälleenherättää seurakuntansa!
Lopeta Sodoman pääsy seurakuntiimme.
Puhdista kaikki se, joka ei ole evankeliumin mukaista.
Kutsu Pyhä Henki elämääsi antamaan voimaa elää -
sitä elämää, jota Jumala tahtoo minun ja sinun elävän.
Ohjelman lopuksi tahdon vain sanoa: -
Jos me kuuntelemme Pyhää Henkeä, -
olemme silloin valmiit - jos olemme nöyriä Jumalan lapsia -
notkistamaan polvemme ja sanomaan: -
Jeesus, anna meille anteeksi ettemme ole valvoneet enemmän.
Ettemme ole huutaneet äänekkäämmin.
Ettemme ole varoittaneet voimakkaammin.
Ettemme ole tehneet kaikkea mahdollista -
riistääksemme ihmisiä vihollisen kidasta.
Tahtoisitko rukoilla kanssani?
Iankaikkinen Taivaallinen Isä.
Jeesus Kristus, sinä Pelastajani.
Pyhä Henki, sinä opastajani ja auttajani.
Kiitos, että johdat meitä tänään.
Jumala, puhu siten kuin vain yksin sinä voit puhua.
Pyhä Henki, tee meidät vakuuttuneiksi siitä, -
että meidän tarvitsee nöyrtyä.
Tee meille selväksi, että meidän on käännyttävä, -
jotta Ruotsi pelastuisi.
Puhu palvelijoittesi ja palvelijattariesi kautta kaikille, -
jotka kantavat vastuuta maamme kehityksestä.
Aamen.
Kaikki te rakkaat ystävät, jotka seuraatte ohjelmaani, -
haluatte varmaan siunata meitä rukouksillanne ja uhreillanne.
Siksi toivon teille kaikille Jumalan siunausta.
Suomennos: Kirsti Eastwood